
referat fra møte i lamu torsdag 16.12 kl. 9-11

Tilstede: Per Arne Olsen, Knut Sverre Røang, Lise Strøm og Tore Vogt.

Konstituering av LAMU
Som følge av at både Brita Børve og Eva Ingri Groth hadde ferie, ble Tore oppnevnt til å være medlem av LAMU på dette møtet.
1. Godkjenning av dagsorden

Dagsorden godkjent.
2. Godkjenning av referat fra møte 23.09 og 05.10

Referatet fra forrige møte godkjent.

3. LAMU melder saker

1. Det ble informert om at det har blitt foretatt fuktmåling på x160, men at batteriet var dårlig i måleapparatet og at resultatet derfor var usikkert. Det ble målt noe fukt i rommet. Driftskontoret har lovet å foreta ny fuktmåling,  og iverksette hensiktsmessige og nødvendige tiltak. LAMU ønsker at det skal tas jevnlige fuktmålinger av klassrom som ligger under bakkenivå da slike klasserom er mer utsatt for fuktskader. Oppfølging: Tore Vogt tar kontakt med driftskontoret for å få til fast system med fuktmålinger i utsatte klasserom. Dette har skjedd: Tore sendte e-post til driftskontoret om dette.
2. I enkelte kontorer vendt mot Pilestredet er man plaget av at PC-skjermen flimrer når trikken passerer. Oppfølging: De som klager på dette tar kontakt med Knut Sverre Røang.

3. Det var innbrudd på servicesenteret natt til 16.12. Vedkommende har nøkkel til servicesenteret. Det ble observert at en ruset mann kom ut av bygget kl 05.57. Det er ubehagelig, spesielt for rengjøringspersonalet som starter arbeidet tidlig, at det kan være uvedkommende som har nøkkel og sannsynligvis også adgangskort til bygget. Det at det står personnr. på adgangskortet bidrar også til at tapte studentkort kan brukes av uvedkommende til å skaffe PIN-kode via nettet. Oppfølging: Knut Sverre Røang tar kontakt med  servicekontoret for å få utvidet vekterordning om morgenen. Servicekontoret inviteres til neste LAMU-møte. Dette har skjedd: Flekstad fra servicekontoret innleder på LAMU-møte 27. januar. Det er innført utvidet vekterordning om morgenen. 
4. Det er ønskelig med evaluring av AV, IT-tjeneste, og vaktmestertjeneste. Oppfølging: Knut Sverre Røang tar kontakt med de respektive tjenester for å avklare muligheten for å få en evaluering av tjenestene.
5. Når nytt AV-utstyr implementeres på klasserommene må det tilbys opplæring til alle tilsatte. Muligens kan person som tiltrer stillingen som innehar AV-support som en av sine arbeidsoppgaver ivereta denne funksjonen.
4. Oppfølging av arbeidsmiljøundersøkelsen

Det framkom følgende merknader til framlagt plan:

· Tidsfrist for implementering av en lokal servicefunksjon for AV og IT-utstyr må oppgis i planen. Det foreslås august 2005. Det er ønskelig med midlertidige løsninger før den tid.

· Under punkt 3.2 endres avsnittet radikalt. LAMU ønsker ingen oppfølgingsundersøkelser, men at psykososiale arbeidsmiljø blir et sentralt punkt på medarbeidersamtaler. Videre er det ønskelig at det utarbeides et felles avvikskjema som tilsatte kan fylle ut for både avvik fra det fysiske og det psykososiale arbeidsmiljø.
· Under punkt 3.3 endres avsnittet radikalt. LAMU går ikke inn for utarbeidelse av normer for akseptabel atferd, men går inn for at punktet om mobbing og trakassering på en positiv måte blir behandlet på personalseminaret om kommunikasjon og samhandling. 

Vedtak:

LAMU godkjenner oppfølgingsplan for arbeidsmiljøundersøkelsen med de merknader som framkom i møtet.

5. Mål for HMS-arbeidet

Per Arne Olsen og Tore Vogt fremmer forslag til mer konkrete mål for HMS-arbeidet enn det som er tilfelle i dag på bakgrunn av målene i plan for oppfølging av arbeidsmiljøundersøkelsen og forslag til mål som Per Arne Olsen tidligere har utarbeidet. Oppfølging: Forslag til mål for HMS-arbeidet sendes til LAMU på e-post til godkjenning. Dette skjer: sendes ut før LAMU-møte 27.01.
6. Prosessen fram til innflytting i p56

Vi må få tilsendt ny oversikt over sjekkpunkter som vi må ta hensyn til ved planlegging av nye lokaler. Videre må vi få klarhet i hva som er fastlagt, og hva som vi har mulighet til å påvirke i utformingen av nye lokaler, og hvilke tidsfrister vi har å forholde oss til. 

Oppfølging: Knut Sverre Røang sender ut e-post til alle tilsatte med klargjøring av hvilke problemstillinger i forhold til nye lokaler vi kan ta stilling til, og innenfor hvilke frister. LAMU diskuterer etter personalseminaret 5. januar hvordan arbeidet med å komme med innspill skal organiseres. Dette har skjedd: Lokal referansegruppe oppnevnt.
7. Situasjonen etter at avdelingsdirektør har fått innvilget sin søknad om å bli fristilt fra sin stilling
LAMU tar informasjonen om fristillelsen og situasjonen ved avdelingen til etterretning.

8. Evaluering av HMS-samtale på enhetene

Det er ønskelig at avdelingsdirektør deltar på HMS-samtalene på enhetene. Det er ønskelig at referat fra diverse HMS-samtaler, og oppsummering av hvordan innmeldte saker har blitt behandlet, blir tatt opp som eget punkt på LAMU-møtene når slike HMS-samtaler har blitt gjennomført.

9. Evaluering av ventilasjonsanlegget i x-blokka

De tilsatte uttrykker stor tilfredshet med ventilasjonsanlegget i x-blokka.

10. Eventuelt

1. Møtedatoer våren 2005. Det bør avholdes møte i januar. Oppfølging: Knut Sverre Røang sender ut forslag til møtedatoer for våren 2005. Dette er resultatet: Møtedatoer er 27.01 og 26.05.
2. I overgangsperioden til ny avdelingsdirektør er tilsatt må det på arbeidsgiversiden foretas midlertidig oppnevning av faste LAMU-representanter og varamedlemmer. Dette har skjedd: Ken Henry Hyttemoen er oppnevnt som ny arbeidsgiverrepresentant fram til ny avdelingsdirektør tiltrer.









